                                     ANEXA la  Dispoziţia nr. 251 / 21.03.2018 

PROCEDURA DE ORGANIZARE ŞI DESFĂŞURARE A PROBEI
SUPLIMENTARE DE TESTARE A COMPETENŢELOR LINGVISTICE DE
COMUNICARE ÎN LIMBI STRĂINE ÎN CADRUL CONCURSURILOR

ORGANIZATE DE CĂTRE

CONSILIUL JUDEŢEAN MARAMUREŞ
1. Scopul Procedurii

1.1. Procedura de organizare şi desfăşurare a probei suplimentare de testare a competentelor lingvistice de comunicare în limbi străine în cadrul concursurilor organizate de către Consiliul judeţean Maramureş, denumită în continuare Procedura, reglementează cadrul unitar pentru testarea competenţelor lingvistice de comunicare în limbi străine în cadrul concursurilor organizate de către CJMM.
1.2. Procedura se aplică cu respectarea principiilor prevăzute la art. 47 alin. (3) din Hotărârea Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare.

1.3. Procedura asigură testarea în mod adecvat a nivelului cunoştinţelor lingvistice de comunicare în limbi străine deţinute de candidaţi, raportat la condiţiile specifice pentru ocuparea postului prevăzute în fişa postului aferentă funcţiei publice pentru care se organizează concurs, precizate în solicitarea de organizare a concursului.

2. Domeniul de aplicare a procedurii

2.1. Procedura este obligatorie, după aprobare prin Dispoziţie, pentru întreg personalul Consiliului judeţean Maramureş care participă la concursurile organizate de CJMM în calitate de preşedinte, membru, expert pentru testarea competenţelor lingvistice, secretar al comisiilor de concurs care au prevăzută proba suplimentară de testare a competenţelor specifice în domeniul limbilor străine. De asemenea, este obligatorie pentru toţi membrii comisiilor de concurs şi secretari ai comisiei de concurs din cadrul concursurilor organizate de CJMM, în condiţiile Legii nr. 188/1999, republicată, cu modificările şi completările ulterioare, inclusiv pentru reprezentanţii A.N.F.P. din cadrul Instituţiilor Prefectului, pentru experţii cu care CJMM a contractat servicii de consultanţă, precum şi pentru candidaţii participanţi la concursurile organizate de CJMM.

2.2. Proba suplimentară de testare a competenţelor specifice limbilor străine se organizează ori de câte ori această condiţie specifică nu poate fi evaluată prin selecţia dosarelor de înscriere, proba scrisă şi interviu. Astfel, Procedura se aplică pentru concursurile organizate de către CJMM, în condiţiile legii, care necesită testarea competenţelor specifice în domeniul limbilor străine, în cadrul probei suplimentare, aşa cum este prevăzut la art. 31, alin.(4) şi (5) şi art. 47 din H.G. nr. 611/2008, cu modificările şi completările ulterioare, în situaţia în care CJMM, în calitate de instituţie publică organizatoare, a stabilit ca modalitatea prin care se dovedesc competenţele lingvistice de comunicare în limbi străine se face pe baza testării prin organizarea unei probe suplimentare.

3. Asigurarea transparenţei procedurii

3.1. Procedura de organizare şi desfăşurare a probei suplimentare de testare a competenţelor lingvistice de comunicare în limbi străine în cadrul concursurilor organizate de către CJMM se aprobă prin Dispoziţie a Preşedintelui Consiliului judeţean Maramureş în condiţiile prevăzute la art. 47 alin. (3) din H.G. nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare.

3.2. Procedura se va publica pe site-ul Consiliului judeţean Maramureş, la secţiunea Informaţii de interes public, Regulamentele privind procedurile administrative, Regulamente concursuri.
3.3. Procedura se arhivează, în condiţiile legii, la Biroul resurse umane din cadrul Consiliului judeţean Maramureş.

4. Documente de referinţă

a) Legea nr. 188/1999 privind Statutul funcţionarilor publici, republicată (r2), cu modificările şi completările ulterioare;

b) H.G. nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare;

5. Definiţii şi abrevieri

5.1. Definiţii

Competenţe - Ansamblu multifuncţional şi transferabil de cunoştinţe, deprinderi/abilităţi şi atitudini, relevant în context, necesar pentru adaptarea la cerinţele profesionale specifice de exercitare a unei funcţii publice.

      Expert - conform H.G. nr. 611/2008, cu modificările şi completările ulterioare, expertul este persoana care are pregătire de specialitate atestată, potrivit legii, în domeniul în care se testează competenţele specifice ale candidatului prin proba suplimentară, respectiv comunicare în limbi străine, şi care poale fi funcţionar public desemnat de preşedintele CJMM din cadrul aparatului de specialitate al Consiliului judeţean Maramureş în al cărei stat de funcţii se află şi funcţia publică vacantă pentru care se organizează concursul, ori persoana cu care CJMM a contractat servicii de consultanţă. Expertul nu poate fi membru al comisiei de concurs sau, după caz, al comisiei de soluţionare a contestaţiilor. In sensul prezentei proceduri, expertul este persoană care dovedeşte expertiză în domeniul limbii străine pe care urmează să o testeze prin faptul că este traducător autorizat, a absolvit cu diplomă studii universitare sau postuniversitare, respectiv aprofundate, cu limba de predare corespunzătoare limbii străine care urmează să fie testată sau în domeniul/specializarea limbii străine cerute prin condiţiile specifice de ocupare a funcţiei publice şi/sau deţine o diplomă de certificare a competenţelor de limbă străină recunoscută la nivel internaţional.

Locaţia de desfăşurare a probei suplimentare - Spaţiul precis determinat de desfăşurare a probei suplimentare, care poate fi locul de desfăşurare a concursului sau un alt spaţiu care să asigure condiţii optime de desfăşurare a probelor suplimentare/probelor de concurs.

Probă suplimentară - Etapă în cadrul unui concurs care se organizează în situaţia în care, pentru ocuparea anumitor funcţii publice, s-au stabilit condiţii specifice care necesită deţinerea unor competenţe specifice care nu pot fi evaluate în selecţia dosarelor, proba scrisă şi interviu şi care se desfăşoară ulterior afişării rezultatelor la selecţia dosarelor, dar nu mai târziu de data prevăzută în anunţul de concurs pentru proba scrisă, fiind gestionată de către unul sau mai mulţi experţi în domeniu, la solicitarea şi prin grija autorităţii sau instituţiei publice organizatoare a concursului.

5.2. Abrevieri

CJMM – Consiliul judeţean Maramureş.

6. Descrierea Procedurii

6.1. Generalităţi

Procedura specifică care reglementează organizarea şi desfăşurarea probei suplimentare de testare a competenţelor lingvistice de comunicare în limbi străine în cadrul concursurilor organizate de către CJMM reprezintă suportul principal de asigurare a unui cadru unitar în care se realizează desfăşurarea acestei probe suplimentare.

Desfăşurarea probei suplimentare se gestionează de către unul sau mai mulţi experţi desemnaţi în acest sens prin dispoziţie a preşedintelui CJMM. Pot fi experţi desemnaţi:

funcţionari publici din cadrul aparatului de specialitate al CJMM care îndeplinesc condiţiile prevăzute la pct. 5.1. (definiţia termenului „expert”);

- persoane cu care CJMM a contractat servicii de consultanţă, după caz.

Funcţionalii publici desemnaţi în calitate de experţi în domeniul în care se testează competenţele specifice ale candidatului prin proba suplimentară beneficiază de o indemnizaţie prevăzută la art. 42 alin.(l) coroborat cu alin.(3) din H.G. nr. 611/2008, cu modificările şi completările ulterioare, indemnizaţia se plăteşte de către autoritatea sau instituţia publică în al cărei stat de funcţii este prevăzută funcţia publică pentru care se organizează concursul, conform prevederilor art. 42 alin.(2) din acelaşi act normativ.

Principiile generale aplicabile activităţii descrise de prezenta Procedură sunt cele prevăzute de H.G. nr. 611/2008, cu modificările şi completările ulterioare, respectiv: competenţa, competiţia, egalitatea de şanse, profesionalismul, motivarea, transparenţa. Totodată, sunt aplicabile şi principiile: confidenţialitate, obiectivitate în luarea deciziilor de evaluare, eficienţă şi eficacitate.

6.2. Etapele necesare activităţilor de organizare şi desfăşurare a probei suplimentare şi circuitul documentelor

6.2.1. Desemnarea/nominalizarea experţilor pentru proba suplimentară de testare a competentelor lingvistice de comunicare în limbi străine
6.2.1.2. Prin dispoziţie a preşedintelui CJMM se nominalizează expertul/experţii pentru asigurarea desfăşurării probei suplimentare a competenţelor lingvistice de comunicare în limbi străine, precum şi expertul/experţii care să asigure soluţionarea unor eventuale contestaţii.

6.2.1.3. Odată cu transmiterea documentaţiei în vederea obţinerii avizului de concurs, instituţiile şi autorităţile publice care solicită organizarea concursului vor transmite:

· propunerea ca testarea competenţelor lingvistice de comunicare în limbi străine să fie realizată prin probă suplimentară;

· limba/limbile străină/e pentru care se organizează proba suplimentară, conform cerinţelor specifice din fişa postului;

6.2.1.4. În situaţia în care, din orice motiv, CJMM în al cărei stat de funcţii se află funcţia publică vacantă pentru care se organizează concursul nu poate desemna un expert, CJMM va contracta servicii de consultanţă cu persoane care vor fi nominalizate în acest sens prin dispoziţie a preşedintelui CJMM. Astfel, Biroul resurse umane solicită Serviciului Achiziţii publice să realizeze procedurile de achiziţionare a serviciilor de consultanţă, cu indicarea limbii străine şi a nivelului de cunoştinţe al limbii străine transmise de direcţia, serviciul, biroul prin solicitarea de organizare a concursului.

6.2.1.5. Experţii desemnaţi trebuie să îndeplinească cerinţele prezentate la pct. 5.1
6.2.1.6. La nominalizarea experţilor, responsabilii Biroului resurse umane trebuie să se asigure că experţii nu sunt membri ai comisiei de concurs sau, după caz, ai comisiei de soluţionare a contestaţiilor.

6.2.1.7. La concursurile pentru care se organizează probă suplimentară, responsabilii Biroului resurse umane au obligaţia să se asigure de faptul că între data şi ora începerii probei suplimentare şi data şi ora planificată pentru începerea probei scrise există timp suficient pentru asigurarea fiecăreia dintre etapele descrise în prezenta Procedură (derularea probei suplimentare, corectarea testelor, afişarea rezultatelor, depunerea eventualelor contestaţii, soluţionarea contestaţiilor, afişarea rezultatelor finale ale probei suplimentare etc.). De regulă, proba suplimentară se organizează cu o zi lucrătoare înainte de data probei scrise.

6.2.1.8. In situaţia în care numărul funcţiilor publice pentru a căror ocupare s-a organizat proba suplimentară, respectiv numărul candidaţilor declaraţi ..admis” la etapa de selecţie a dosarelor este mare, responsabilii Biroului resurse umane vor propune pentru nominalizare cel puţin doi experţi pentru gestionarea probei suplimentare.

6.2.2. Pregătirea probei suplimentare

6.2.2.1. Persoana care asigura secretariatul comisiei de concurs va convoca experţii nominalizaţi (inclusiv experţii nominalizaţi pentru soluţionarea contestaţiilor) pentru limba străină în care se va susţine proba suplimentară, prin e-mail şi telefonic, cu cel puţin 3 zile lucrătoare, înainte de desfăşurarea probei suplimentare. E-mail-ul transmis de secretar va conţine date referitoare la:

• data şi ora susţinerii probei suplimentare,

· limba străină solicitată de candidat/candidaţi (în cazul în care există posibilitatea de a alege, conform condiţiilor specifice, persoana care asigură secretariatul are obligaţia de a contacta fiecare candidat, pentru a i se comunica limba străină pentru care doreşte să susţină proba suplimentară),

· nivelul de cunoştinţe al limbii străine potrivit standardului sau nivelului solicitat în anunţul de concurs (de bază, mediu sau avansat),

· nr. candidaţi,

· funcţia publică pentru care se organizează concursul,

· direcţia, serviciul, biroul, compartimentul în al cărei stat de funcţii se află funcţia publică pentru care sc organizează concursul.

6.2.2.2. Participarea la desfăşurarea probei suplimentare va fi confirmată prin transmiterea unui e-mail de către experţii nominalizaţi, către secretar, cu minimum 2 zile lucrătoare înainte de desfăşurarea probei suplimentare.

6.2.3, Elaborarea subiectelor pentru proba suplimentară
6.2.3.1. Subiectele vor fi stabilite de către expertul/experţii nominalizaţi în funcţie de nivelul cerut de cunoştinţe a limbii respective - de bază, mediu sau avansat realizându-se cel puţin două variante/ seturi de subiecte.

6.2.3.2. Astfel, pentru cunoştinţe de bază, proba suplimentară va consta în traducerea unui text din limba străină în limba română; pentru nivelul mediu, proba suplimentară va consta în traducerea unui text din limba străină în limba română şi a altui text din limba română în limba străină; pentru nivelul avansat - traducerea unui text din limba străină în limba română, formularea unor răspunsuri în limba străină la întrebări care să dovedească înţelegerea acestui text, precum şi traducerea altui text din limba română în limba străină. Textele utilizate vor fi din domeniul administraţiei publice şi/sau domeniul specific de activitate al funcţiei publice pentru care se organizează concursul.

6.2.3.. 3. Experţii nominalizaţi răspund individual pentru asigurarea confidenţialităţii subiectelor elaborate. Seturile de subiecte se vor închide in plicuri sigilate şi ştampilate şi se vor prezenta candidaţilor în vederea extragerii, de către unul dintre aceştia, a unui plic cu subiectele pentru proba suplimentară.

6.2.3.4. In cazul în care candidaţii care participă la concursul pentru ocuparea aceleaşi funcţii publice îndeplinesc condiţiile specifice de ocupare şi au optat pentru testarea competenţelor în limbi străine diferite, aceştia vor primi, pe cât posibil, subiectele asemănătoare, asigurându-se acelaşi nivel de complexitate/dificultate.

6.2.4. Desfăşurarea propriu-zisă a probei suplimentare
6.2.4.1. Dispoziţiile art. 53 din H.G. nr. 611/2008, cu modificările şi completările ulterioare, se aplică, în mod corespunzător, pentru proba suplimentară de testare a competenţelor lingvistice. Durata probei suplimentare se stabileşte de către expertul nominalizat, în funcţie de gradul de dificultate şi complexitate a subiectelor, dar nu poate depăşi o oră (60 de minute).
6.2.4.2. De regulă, secretarul comisiei de concurs asigură supravegherea candidaţilor pe toată perioada testării. In cazul în care secretarul comisiei de concurs este indisponibil, acesta poate fi înlocuit temporar de către expertul nominalizat.

6.2.4.3. Experţii nominalizaţi au obligaţia de a stabili baremul de corectare a subiectelor extrase, până la ora stabilită pentru terminarea probei suplimentare. Baremul de corectare cuprinde; o posibilă variantă de traducere (traducerea oficială, dacă este posibil), punctajele acordate pentru traducerile textelor şi la întrebările de înţelegere a textului, după caz, situaţiile de depunctare pentru greşelile gramaticale şi de vocabular din cuprinsul lucrării, precum şi precizarea că nu se depunctează traducerea care nu este identică cu traducerea oficială, candidatul traducând textul şi nemodificând înţelesul acestuia (fiind realizată astfel traducerea şi adaptarea).

6.2.4.4, Baremul se afişează la locaţia de desfăşurare a probei suplimentare anterior corectării lucrărilor.

6.2.5. Corectarea lucrărilor si comunicarea rezultatelor

6.2.5.1. Corectarea lucrărilor sc face imediat după finalizarea probei suplimentare şi se evaluează cu calificativul „Admis” sau „Respins” (este declarat ..admis” candidatul care a obţinut minimum 50 de puncte, din cele 100 de puncte posibile). Punctajele sprijină expertul/experţii în evaluarea de ansamblu a lucrării şi în acordarea calificativului. Acestea vor fi acordate pentru fiecare subiect în parte şi nu vor fi afişate în documentul aferent rezultatelor probei suplimentare şi nici nu constituie parte din punctajul final al candidatului la concurs.

6.2.5.2. Expertul transmite fişa individuală în care a consemnat rezultatele „admis”/,,respins” pentru fiecare candidat comisiei de concurs, prin intermediul secretarului comisiei de concurs (Fişă individuală, conform modelului de la Anexa nr. l). Fişa individuală se anexează la raportul final al concursului.

6.2.5.3. Rezultatele se afişează de către secretarul comisiei de concurs la locaţia de desfăşurare a probei suplimentare şi pe pagina de internet a instituţiei, la secţiunea Informaţii de interes public, Carieră corespunzătoare (Afişarea rezultatelor, conform modelului de la Anexa nr. 2).

6.2.6. Soluţionarea eventualelor contestaţii si afişarea rezultatelor finale ale probei suplimentare

6.2.6.1. După afişarea rezultatelor obţinute la proba suplimentară, candidaţii nemulţumiţi pot face contestaţie, în termen de maximum o oră (60 de minute) de la data afişării rezultatului probei suplimentare, care se înregistrează şi se transmite cu celeritate secretarului comisiei de concurs, sub sancţiunea decăderii din acest drept.

6.2.6.2. Secretarul comisiei de concurs anunţă de îndată expertul nominalizat pentru soluţionarea contestaţiilor.

6.2.6.3. Expertul va analiza lucrarea/testul scris a/al candidatului/candidaţilor care a/au depus contestaţie, precum şi baremul de corectare, completează fişa individuală (conform modelului de la Anexa nr. l) şi o transmite secretarului comisiei de concurs. Contestaţia/contestaţiile va/vor fi soluţionată/soluţionate, de regulă, în maximum o oră (60 de minute) de la finalizarea termenului de depunere a contestaţiilor.

6.2.6.4. Rezultatele finale se afişează de către secretarul comisiei de concurs la locaţia de desfăşurare a probei suplimentare şi pe pagina de internet a CJMM (conform modelului de la Anexa nr. 2). Totodată, secretarul comisiei de concurs va transmite rezultatele finale ale probei suplimentare către membrii comisiei de concurs, în vederea asigurării participării la proba scrisă a concursului de recrutare/promovare doar a candidaţilor declaraţi admişi la proba suplimentară.

6.2.7. Amânarea probei suplimentare, după caz

6.2.7.1. în cazul în care, din motive obiective, nu se pot respecta data şi ora desfăşurării probei suplimentare, desfăşurarea probei se poate amâna pentru o perioadă de maximum 15 zile calendaristice.

6.2.7.2. în situaţia constatării necesităţii amânării probei de concurs, CJMM are obligaţia informării candidaţilor ale căror dosare au fost înregistrate, dacă este cazul, prin orice mijloc de informare care poate fi dovedit.

7. Anexele procedurii

Anexa nr.1 - Fişa individuală pentru experţii nominalizaţi la proba suplimentară de testare a competenţelor lingvistice de comunicare în limbi străine/experţii nominalizaţi pentru soluţionarea contestaţiilor;

Anexei nr. 2 - Rezultatul probei suplimentare/rezultatul final al probei suplimentare.
Anexa nr. 1
FIŞA INDIVIDUALĂ

pentru experţii nominalizaţi la proba suplimentară de testare a competenţelor lingvistice de
comunicare în limbi străine/ pentru experţii nominalizaţi pentru soluţionarea contestaţiilor la proba
suplimentară de testare a competenţelor lingvistice de comunicare în limbi străine

	
	Funcţia publică/funcţiile publice pentru care se organizează concursul:

	1.
	
I


Numele şi prenumele, funcţia expertului nominalizat prin Dispoziţia nr
/
:

Informaţii privind proba suplimentară de testare a competenţelor lingvistice de comunicare
în limbi străine/ privind soluţionarea contestaţiilor la proba suplimentară

Limba străină solicitată şi testată:

Nivelul de cunoştinţe al limbii străine (de bază, mediu sau avansat):

	Data desfăşurării probei suplimentare/ Data şi ora soluţionării contestaţiei, după ca?:
Numărul contestaţiei, după caz:
	

	
	Numele şi prenumele candidatului
	Rezultatul probei suplimentare/ soluţionării contestaţiei

	1.
	
	


Semnătura expertului nominalizat:

Anexa nr. 2

REZULTATUL FINAL
 AL PROBEI SUPLIMENTARE DE TESTARE A COMPETENŢELOR LINGVISTICE DE COMUNICARE ÎN LIMBI STRĂINE LA CONCURSUL DE RECRUTARE/PROMOVARE ORGANIZAT PENTRU OCUPAREA FUNCŢIEI/FUNCŢIILOR PUBLICE DE


Având în vedere prevederile Procedurii CJMM de organizare şi desfăşurare a probei suplimentare
de testare a competenţelor lingvistice de comunicare în limbi străine în cadrul concursurilor

organizate de către CJMM,

experţii nominalizaţi prin Dispoziţia nr
/
comunică următoarele

rezultate finale ale probei suplimentare:

	Nr.crt.
	Numele şi prenumele candidatului
	Funcţia pentru care candidează
	Limba străină/nivel pentru care s-au testat
cunoştinţele specifice în cadrul probei suplimentare
	Rezultatul probei suplimentare/Rezultatul soluţionării contestaţiei („admis”/ „respins”)

	1.
	
	
	
	

	2.
	
	
	
	


· Candidaţii declaraţi admişi vor susţine proba scrisă în data de
, ora
la sediul

· Afişat astăzi 
, ora
,1a


Secretar,

� Rezultatul final se afişează doar în cazul depunerii şi soluţionării contestaţiilor.





1

